ΠΕΡΙΕΧΟΜΕΝΑ
ΑΠΟΦΑΣΕΙΣ
Μερική άρση της υπ’ αρ. 3155/8-11-1989 (Δ’ 710)
απόφασης του Νομάρχη Καβάλας κήρυξης αναδασωτέας, εμβαδού 39,015 στρεμμάτων στην
θέση «Αγ. Ιωάννης» της Τοπικής Κοινότητας Ραχωνίου του Δήμου Θάσου της ΠΕ Θάσου.
Κήρυξη έκτασης ως αναδασωτέας εμβαδού
2.666,78 τ.μ. σε θέση της κτηματικής περιοχής της
Τ.Κ. Παλατιτσίων του Δήμου Βέροιας της Π.Ε. Ημαθίας.
Κήρυξη έκτασης δημοσίου δάσους ως αναδασωτέας, εμβαδού Ε=1.779,65τ.μ. στη θέση «Σπηλιά»
της κτηματικής περιφέρειας κοινότητας Γυμνού,
του Δήμου Άργους-Μυκηνών Π.Ε. Αργολίδας, που
καταστράφηκε λόγω πυρκαγιάς.
ΑΠΟΦΑΣΕΙΣ
Αριθμ.  3266
(1)
Μερική άρση της υπ’ αρ. 3155/8-11-1989 (Δ’ 710)
απόφασης του Νομάρχη Καβάλας κήρυξης αναδασωτέας, εμβαδού 39,015 στρεμμάτων στην
θέση «Αγ. Ιωάννης» της Τοπικής Κοινότητας Ραχωνίου του Δήμου Θάσου της ΠΕ Θάσου.
Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ
ΔΙΟΙΚΗΣΗΣ ΜΑΚΕΔΟΝΙΑΣ - ΘΡΑΚΗΣ
Έχοντας υπόψη:
1. Τις διατάξεις
α) Της παρ. 1 του άρθρου 24 και της παρ. 3 του άρθρου
117 του Συντάγματος.
2. Τις διατάξεις του άρθρου 44 του ν. 998/1979.
3. Τις διατάξεις της παρ. 9 του άρθρου 17 του
ν. 3889/2010 (Α΄ 182), όπως προστέθηκε με την παρ. 3
άρθρου δεύτερου του ν. 4462/2017 (Α΄ 39).
4. Τις διατάξεις των άρθρων 6 και 280 του ν. 3852/2010
«Περί Νέας Αρχιτεκτονικής της Αυτοδιοίκησης και της
Αποκεντρωμένης Διοίκησης- Πρόγραμμα Καλλικράτης»
(Α’ 87).
5. Τις διατάξεις του ν. 3861/2010 «Ενίσχυση της διαφάνειας με την υποχρεωτική ανάρτηση νόμων και πράξεων
των κυβερνητικών, διοικητικών και αυτοδιοικητικών οργάνων στο διαδίκτυο "Πρόγραμμα Διαύγεια" και άλλες
διατάξεις» (Α΄ 112).
6. Τις διατάξεις του ν. 4280/2014 «Περιβαλλοντική αναβάθμιση και ιδιωτική πολεοδόμηση-Βιώσιμη ανάπτυξη
οικισμών Ρυθμίσεις δασικής νομοθεσίας και άλλες διατάξεις» (Α΄ 159).
7. Τις διατάξεις του άρθρου 56 του ν. 4257/2014 «Επείγουσες ρυθμίσεις αρμοδιότητας Υπουργείου Εσωτερι-
κών» (Α΄ 93).
8. Τις διατάξεις των άρθρων 28 και 28Α του ν. 4325/2015
«Εκδημοκρατισμός της διοίκησης-Καταπολέμηση Γραφειοκρατία και Ηλεκτρονική Διακυβέρνηση. Αποκατά-
σταση αδικιών και άλλες διατάξεις» (Α΄ 47).
9. Την υπ’ αρ. 14138/15-5-2017 απόφαση του Υπουργού Εσωτερικών (Υ.Ο.Δ.Δ. 250 - ΑΔΑ ΩΩ09465ΩΘ7-ΗΜΞ)
για τον διορισμό του Συντονιστή της Αποκεντρωμένης
Διοίκησης Μακεδονίας Θράκης.
10. Τις διατάξεις του π.δ.142/2010 (Α’ 235) με θέμα την
ίδρυση και διάρθρωση του Οργανισμού της Αποκεντρωμένης Διοίκησης Μακεδονίας-Θράκης.
11. Τις υπ’  αρ. 153373/441/22-2-2017 (ΑΔΑ:
61ΤΗ4653Π8-Ω7Θ) και 158577/1580/4-7-2017 (ΑΔΑ:
Ψ1Ρ74653Π8-Ω1Ω) εγκυκλίους του Αναπληρωτή Υπουργού Περιβάλλοντος και Ενέργειας.
12. Την υπ’ αρ. 3155/8-11-1989 (Δ΄ 710) απόφαση
του Νομάρχη Καβάλας «Κήρυξη αναδασωτέας έκτασης 96.176 στρ. στην θέση περιφέρεια της Κοινότητος
Ραχωνίου, Πρίνου, Σωτήρος, Καλλιράχης, Μαριών και
Λιμεναρίων Ν. Θάσου».
13. Τις υπ’ αρ. 13197/17-2-2015, 58255/4-9-2017 και
21638/11-4-2018 διαταγές της Γενικής Δ/νσης Δασών και
Αγροτικών Υποθέσεων της Αποκεντρωμένης Διοίκησης
Μακεδονίας Θράκης.
14. Την υπ’ αρ. 584/15-1-2021 (ΑΔΑ: ΩΔΟΡΟΡ1Υ-Σ40)
απόφαση του Διευθυντή Δασών Καβάλας «Ανάρτηση
του Δασικού Χάρτη των Δημοτικών και Τοπικών Κοινοτήτων των Δήμων Καβάλας, Παγγαίου, Νέστου και Θάσου,
των Περιφερειακών Ενοτήτων Καβάλας και Θάσου και
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
8 Απριλίου 2021
ΤΕΥΧΟΣ  ΤΕΤΑΡΤΟ
Αρ. Φύλλου 183
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 183/08.04.2021
πρόσκληση για υποβολή αντιρρήσεων κατά του περιεχομένου του.
15. Την από 2-7-2020 αίτηση της εταιρείας με την επωνυμία «ΛΟΥΚΑΤΑΡΗΣ ΔΗΜΗΤΡΙΟΣ ΙΚΕ» για την μερική
άρση αναδασωτέας έκτασης.
16. Την υπό στοιχεία 9777π.ε/27-1-2021 εισήγησηαναφορά του Δασαρχείου Θάσου καθώς και την από
27-1-2021 έκθεση αυτοψίας που συντάχθηκε από τον
Γεώργιο Ράνη, Δασολόγο του Δασαρχείου Θάσου.
17. Την υπ’ αρ. 1619/10-2-2021 εισήγηση-αναφορά της
Διεύθυνσης Δασών Καβάλας, αποφασίζουμε:
Αίρουμε μερικώς, σύμφωνα με τις διατάξεις του άρθρου 44 του ν. 998/1979, όπως τροποποιήθηκε και ισχύ-
ει, την υπ’ αρ. 3155/8-11-1989 (Δ΄ 710) απόφαση του
Νομάρχη Καβάλας, με την οποία κηρύχθηκε ως αναδασωτέα δημοτική έκταση, επιφάνειας 96.176 στρεμμάτων,
για έκταση εμβαδού 39,015 στρεμμάτων, στην θέση «Αγ.
Ιωάννης» της Τοπικής Κοινότητας Ραχωνίου του Δήμου
Θάσου της Π.Ε. Θάσου, καθώς στην αναφερόμενη έκταση έχει επανέλθει η καταστραφείσα δασική βλάστηση,
με οικολογικά χαρακτηριστικά επαρκή για την υπαγωγή
της στην παρ. 1 του άρθρου 3 του ν. 998/1979, όπως
ισχύει, ανάλογα με την μορφή που είχε πριν την καταστροφή της εξαιτίας της δασικής πυρκαγιάς έτους 1989
στην νήσο Θάσο.
Η εν θέματι έκταση, εμβαδού, 39,015 στρεμμάτων,
σύμφωνα με το δασικό χάρτη της Τ.Κ. Ραχωνίου του Δήμου Θάσου, που αναρτήθηκε με την υπό στοιχείο [14]
απόφαση του Διευθυντή Δασών Καβάλας, σύμφωνα με
τις διατάξεις των άρθρων 48 και 50 του ν. 4685/2020, κατατάχθηκε στην κατηγορία ΔΔ (δασικής μορφής το έτος
1945-δασικής μορφής κατά τον πρόσφατο ορθοφωτοχάρτη) (KATHGORAL DX) και ΑΝ (έκταση κηρυγμένη ως
αναδασωτέα) (KATHGORAL 2) και έλαβε Κωδικό Αριθμό
δασικού Χάρτη DKA 2106400238.
Η αναφερόμενη επιφάνεια ορίζεται με στοιχεία
[Α,Β,Γ,Δ,Ε,Ζ,Η,Θ,Ι,Α] και τις αντίστοιχες συντεταγμένες,
όπως αυτές αποτυπώνονται στο επισυναπτόμενο τοπογραφικό διάγραμμα, κλίμακας 1:5000, το οποίο περι-
έχει απόσπασμα προσανατολιστικού χάρτη σε κλίμακα
1:50000.
Κατά της παρούσας απόφασης επιτρέπεται υποβολή αίτησης ακύρωσης στο Τριμελές Διοικητικό Εφετείο
Θεσσαλονίκης (άρθρο 47 ν. 3900/2010 - Α΄ 213) εντός
προθεσμίας εξήντα (60) ημερών, αρχόμενη από την επόμενη της δημοσίευσή της (άρθρο 46 του π.δ. 18/1989).
Επίσης, κατά της παρούσας απόφασης επιτρέπεται
υποβολή αίτησης ανάκλησης ή τροποποίησης, προς
τον οικείο Συντονιστή της Αποκεντρωμένης Διοίκησης
Μακεδονίας - Θράκης από οποιονδήποτε έχει έννομο
συμφέρον, σύμφωνα με τις διατάξεις της παρ. 3 του άρθρου 35 του ν. 4280/2014 και της παρ. 4 του άρθρου 44
του ν. 998/1979, όπως ισχύει.
Με την απόφασή αυτή, δεν προκαλείται δαπάνη σε
βάρος του κρατικού προϋπολογισμού.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 183/08.04.2021
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 183/08.04.2021
Η απόφαση αυτή να δημοσιευθεί στην Εφημερίδα της
Κυβερνήσεως.
Θεσσαλονίκη, 12 Μαρτίου 2021
Ο Συντονιστής Αποκεντρωμένης Διοίκησης
ΙΩΑΝΝΗΣ ΣΑΒΒΑΣ
Ι
Αριθμ. 721
(2)
Κήρυξη έκτασης ως αναδασωτέας εμβαδού
2.666,78 τ.μ. σε θέση της κτηματικής περιοχής
της Τ.Κ. Παλατιτσίων του Δήμου Βέροιας της Π.Ε.
Ημαθίας.
Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ
ΔΙΟΙΚΗΣΗΣ ΜΑΚΕΔΟΝΙΑΣ - ΘΡΑΚΗΣ
Έχοντας υπόψη:
1. Τον ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα
Καλλικράτης» και κυρίως τα άρθρα 6 και 280 (Α΄ 87).
2. Τις διατάξεις του π.δ. 142/2010 «Οργανισμός της
Αποκεντρωμένης Διοίκησης Μακεδονίας- Θράκης»
(Α΄ 235).
3. Τις διατάξεις του ν. 3861/2010 «Ενίσχυση της διαφάνειας με την υποχρεωτική ανάρτηση νόμων και πράξεων
των κυβερνητικών, διοικητικών και αυτοδιοικητικών οργάνων στο διαδίκτυο "Πρόγραμμα Διαύγεια" και άλλες
διατάξεις» (Α΄ 112).
4. Τις διατάξεις των άρθρων 28 και 28Α του ν. 4325/2015
(Α΄ 47) καθώς και την υπ’ αρ. 14138/15-5-2017 απόφαση Υπουργού Εσωτερικών (Υ.Ο.Δ.Δ. 250  - ΑΔΑ:
ΩΩ09465ΧΘ7-ΗΜΞ) για το διορισμό του Συντονιστή.
5. Την υπ’ αρ. 41258/29-5-2015 απόφαση του Γ.Γ. της
ΑΔΜ-Θ, με την οποία έγινε η τοποθέτηση προϊσταμένου
στην Δ/νση Δασών Ημαθίας.
6. Το «Σύνταγμα της Ελλάδας» παρ. 3  του άρθρου 117
(Α΄ 120/2008).
7. Τον ν. 998/1979 «Περί προστασίας των δασών και
δασικών εκτάσεων εν γένει της χώρας» (Α΄ 289) και ειδικότερα τα άρθρα 38, 41 και παρ. 3  του άρθρου 70,
όπως ισχύει.
8. Τις υπ’ αρ. 160417/1180/8-7-1980, 182447/3049/
24-9-1980 και 154659/24-05-1982 εγκύκλιες διαταγές
του Υπουργείου Γεωργίας.
9. Τις υπ’ αρ. 68376/12-9-2013, 81156/30-10-2013,
58255/4-9-2017 και 21638/11-04-2018 δ/γές της Γεν. Δ/
νσης Δασών και Αγροτικών Υποθέσεων της Α.Δ.Μ.Θ.
10. Την υπ’ αρ. 12921/6-12-2018 (Δ’ 7/2019) απόφαση του Συντονιστή Α.Δ.Μ.Θ. «Μερική κύρωση δασικού
χάρτη Περιφερειακής Ενότητας Ημαθίας (άρθρο 17 του
ν. 3889/2010)».
11. Την υπ’  αρ. 492/2-2-2021 (έλαβε υπ΄αρ. 721/
3-2-2021) εισήγηση του Δασαρχείου Βέροιας για την
κήρυξη ως αναδασωτέας της αναφερομένης στο θέμα
έκτασης μαζί με την υπό στοιχεία Δ.Υ./18-1-2021 έκθεση αυτοψίας του Δασοπόνου του Δασαρχείου Βέροιας,
Ιωάννη Λαγόπουλου με συνημμένο τοπογραφικό διάγραμμα καείσας έκτασης που συνέταξε η Δασολόγος
του Δασαρχείου Βέροιας Ειρήνη Μπονάνου.
12. Το γεγονός ότι η έκταση που αναφέρεται στο θέμα:
- στον μερικώς κυρωμένο δασικό χάρτη (10’ σχετ.),
περιλαμβάνεται στις δασικές εν γένει εκτάσεις
- έχει μορφή δάσους κατά την έννοια της παρ. 1 του
άρθρου 3 του ν. 998/1979, όπως ισχύει.
- η βλάστηση της έκτασης καταστράφηκε μερικώς
από πυρκαγιά και για τους παραπάνω λόγους κρίνεται
αναγκαία η κήρυξη της ως αναδασωτέας, με σκοπό την
αποκατάσταση της δασικής βλάστησης δια της φυσικής
οδού, την προστασία της και τον αποκλεισμό της χρήσης
της για άλλο σκοπό, αποφασίζουμε:
Κηρύσσουμε ως αναδασωτέα την έκταση που βρίσκεται σε θέση της κτηματικής περιοχής της Τ.Κ. Παλατι-
τσίων του Δήμου Βέροιας της Π.Ε. Ημαθίας, περιοχής
αρμοδιότητας Δασαρχείου Βέροιας και απεικονίζεται στο
τοπογραφικό διάγραμμα της Δασολόγου του Δασαρχείου Βέροιας Ειρήνη Μπονάνου με ημερομηνία 2-2-2021,
κλίμακα 1:1.000, περιμετρικά στοιχεία 1,2,3, …, 23-1,
εμβαδόν 2.666,78 τ.μ. και συνορεύει:
Βόρεια: με αγρούς
Ανατολικά: με λωρίδα δασική εν γένει έκταση και πέραν αυτής με αγρούς
Νότια: με αγρούς
Δυτικά: με αγρούς
Η αναφερόμενη έκταση στον μερικώς κυρωμένο δασικό χάρτη βρίσκεται εντός δασικής εν γένει έκτασης και
σύμφωνα με την εξέτασή του, καλυπτόταν από δασική
βλάστηση με ποσοστό συγκόμωσης 80-90%, αποτελούμενη κυρίως από δένδρα δρυός και κατά συνέπεια είχε τη
μορφή δάσους κατά την έννοια της παρ. 1 του άρθρου 3
του ν. 998/1979, όπως ισχύει.
Στην αναφερόμενη έκταση εξερράγη πυρκαγιά στις
29-11-2020 που προκάλεσε μερική καταστροφή της
βλάστησης και σκοπός της παρούσας κήρυξης ως αναδασωτέας είναι η αποκατάσταση της βλάστησης και η
προστασία της έκτασης (7’ σχετ.).
Κατά της παρούσας απόφασης επιτρέπεται υποβολή αίτησης ακύρωσης στο Τριμελές Διοικητικό Εφετείο
Θεσσαλονίκης (άρθρο 47 ν. 3900/2010 - Α΄ 213), εντός
προθεσμίας εξήντα (60) ημερών, αρχόμενη από την επομένη της δημοσίευσής της (άρθρο 46 του π.δ. 18/1989).
Επίσης, κατά της παρούσας απόφασης επιτρέπεται
υποβολή αίτησης ανάκλησης ή τροποποίησης προς
τον οικείο Συντονιστή της Αποκεντρωμένης Διοίκησης
από οποιονδήποτε έχει έννομο συμφέρον, σύμφωνα με
τις διατάξεις της παρ. 4 του άρθρου 44 του ν. 998/1979.
Με την απόφαση αυτή δεν προκαλείται δαπάνη σε
βάρος του κρατικού προϋπολογισμού.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 183/08.04.2021
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 183/08.04.2021
Η απόφαση αυτή να δημοσιευθεί στην Εφημερίδα της
Κυβερνήσεως.
Θεσσαλονίκη, 19 Φεβρουαρίου 2021
Ο Συντονιστής Αποκεντρωμένης Διοίκησης
ΙΩΑΝΝΗΣ ΣΑΒΒΑΣ
Ι
Αριθμ. 47131
(3)
Κήρυξη έκτασης δημοσίου δάσους ως αναδασωτέας, εμβαδού Ε=1.779,65τ.μ. στη θέση «Σπηλιά»
της κτηματικής περιφέρειας κοινότητας Γυμνού,
του Δήμου Άργους-Μυκηνών Π.Ε. Αργολίδας,
που καταστράφηκε λόγω πυρκαγιάς.
Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ
ΔΙΟΙΚΗΣΗΣ ΠΕΛΟΠΟΝΝΗΣΟΥ,
ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ
Έχοντας υπόψη:
1. Τις διατάξεις του άρθρου 280 του ν. 3852/2010
«Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης» (Α’ 87).
2. Τις διατάξεις του π.δ. 139/2010 «Οργανισμός της
Αποκεντρωμένης Διοίκησης Πελοποννήσου-Δυτικής
Ελλάδας και Ιονίου» (Α’ 232).
3. Την υπ’ αρ. οικ.200904/6-11-2020 (ΑΔΑ: 9Β6ΞΟΡ1ΦΦΟΥ) απόφαση του Συντονιστή Αποκεντρωμένης Διοί-
κησης Πελοποννήσου-Δυτικής Ελλάδας και Ιονίου «Ανάθεση άσκησης καθηκόντων αναπληρωτή προϊσταμένου
της Δ/νσης Δασών Αργολίδας».
4. Τα άρθρα 28 και 28Α του ν. 4325/2015 «Εκδημοκρατισμός της Διοίκησης - Καταπολέμηση Γραφειοκρατίας
και Ηλεκτρονική Διακυβέρνηση. Αποκατάσταση αδικιών
και άλλες διατάξεις» (Α’ 47), όπως ισχύει.
5. Την υπ’ αρ. 15870/15-5-2017 απόφαση του Υπουργού Εσωτερικών «περί διορισμού του Νικολάου Παπαθε-
οδώρου του Αγγελάκη ως Συντονιστή της Αποκεντρωμένης Διοίκησης Πελοποννήσου-Δυτικής Ελλάδας και
Ιονίου» (Υ.Ο.Δ.Δ. 250).
6. Τις διατάξεις της παρ. 1 του άρθρου 24 και της παρ. 3
του άρθρου 117 του Συντάγματος.
7. Τις διατάξεις της παρ. 1 του άρθρου 38 (όπως
αντικαταστάθηκε από την παρ. 1 του άρθρου 35 του
ν. 4280/2014 (Α’ 159) «περιβαλλοντική αναβάθμιση.
ρυθμίσεις δασικής νομοθεσίας και άλλες διατάξεις»
και την παρ. 1 του άρθρου 32 του ν. 4342/2015 και
τροποποιήθηκε με το ν. 3208/2003) και την παρ. 1 του
άρθρου 41 του ν. 998/1979 (Α’ 289) «περί προστασίας
των δασών και των δασικών εν γένει εκτάσεων της Χώρας», όπως ισχύει.
8. Τις διατάξεις του ν. 3208/2003 (Α’ 303) «προστασία
δασικών οικοσυστημάτων κ.λπ.», όπως τροποποιήθηκε
και ισχύει (σχετ. ν. 4280/2014).
9. Τις σχετικές με την κήρυξη εκτάσεων ως αναδασωτέων εγκύκλιες διαταγές του Υπουργείου Γεωργίας
με αριθμ: α) 160417/1180/8-7-1980 β) 182447/3049/
24-9-1980 γ) 168692/3318/5- 10-1981 δ) 85144/1468/
9 9-1992 και ε) 60284/365/26-1-1994.
10. Την υπό στοιχεία Δ.Υ./12-1-2021 «Πρόταση» της
δασοπόνου Κ. Μπεξή.
11. Την υπ’ αρ. 10559/20-1-2021 «Πρόταση» της Δ/
νσης Δασών Αργολίδας.
12. Το γεγονός ότι με την παρούσα απόφαση δεν προκαλείται δαπάνη σε βάρος του κρατικού προϋπολογι-
σμού, αποφασίζουμε:
Κηρύσσουμε ως αναδασωτέα, με σκοπό την με φυσική ή τεχνητή αναγέννηση της δασικής βλάστησης που
καταστράφηκε λόγω πυρκαγιάς, την έκταση δημοσίου
δάσους κατά την έννοια της παρ. 1 του άρθρου 3 του
ν. 998/1979, όπως αντικαταστάθηκε από την παρ. 1 του
άρθρου 1 του ν. 3208/2003 και, όπως ισχύει και η οποία
εντάσσεται και ανήκει από άποψη ωφελιμότητας και θέσης, στην κατηγορία της παρ. 1 εδάφ. ε και σε κανένα
εδάφιο της παρ. 2 του άρθρου 4 του ν. 998/1979, εμβαδού Ε=1.779,65τ.μ. που βρίσκεται στη θέση «Σπηλιά»
της κτηματικής περιφέρειας κοινότητας Γυμνού, του
Δήμου Άργους-Μυκηνών Π.Ε. Αργολίδας, απεικονίζεται
δε στο από 21-1-2021 τοπογραφικό διάγραμμα με κλίμακα 1:1000 που συνέταξε η δασοπόνος Κωνσταντίνα
Μπεξή και ορίζεται από τα περιμετρικά στοιχεία (1, 2,
3, 4, 5, 6, 7, 8, 9, 10, 11, 12, 1), θεωρημένο από τον προϊστάμενο της Δ/νσης Δασών Αργολίδας και συνοδεύει
την παρούσα απόφαση.
Η έκταση των 1.779,65τ.μ. συνορεύει:
- Ανατολικά: Με δημόσιο δασικό οικοσύστημα.
- Δυτικά: Με δημόσιο δασικό οικοσύστημα.
- Βόρεια: Με δημόσιο δασικό οικοσύστημα.
- Νότια: Με έκταση μη διεπόμενη από τις διατάξεις της
δασικής νομοθεσίας.
Σκοπός της κήρυξης της ανωτέρω έκτασης δημοσίου
δάσους ως αναδασωτέας είναι η διατήρηση του χαρακτήρα αυτής ως δάσους, ο αποκλεισμός διάθεσής της για
άλλη χρήση και η αποκατάσταση της καταστραφείσης
δασικής βλάστησης, κυρίως από τα δασοπονικά είδη:
πεύκο (Pinus brutia), πουρνάρι (Quercus coccifera), φυλλίκι (Phillyrea media) και σχίνο (Pistacia lentiscus), το δε
εκτιμώμενο ποσοστό δασοκάλυψης της έκτασης πριν
την πυρκαγιά ανέρχονταν από 80 έως 90%.
Κατά της ανωτέρω απόφασης μπορεί να ασκηθεί
αίτηση ακύρωσης, ενώπιον του Διοικητικού Εφετείου
Τρίπολης, από κάθε φυσικό ή νομικό πρόσωπο που έχει
έννομο συμφέρον, άρθρο 46 του π.δ. 18/1989 (Α’ 8).
Από τις διατάξεις της απόφασης αυτής δεν προκαλείται
δαπάνη σε βάρος του κρατικού προϋπολογισμού.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 183/08.04.2021
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 183/08.04.2021
Η απόφαση αυτή να δημοσιευθεί στην Εφημερίδα της Κυβερνήσεως.
Πάτρα, 11 Μαρτίου 2021
Ο Συντονιστής Αποκεντρωμένης Διοίκησης
ΝΙΚΟΛΑΟΣ ΠΑΠΑΘΕΟΔΩΡΟΥ

[Source: 20210400183.pdf | Tokens: 13785]